Universal Music Group

Universal Music Group N.V. (UMG, Universal Music) on turuliidrina maailma suurim muusikaettevõte, mis baseerub Hollandis ja Ameerika Ühendriikides, seejuures vastavalt Hollandi seadustele. Universal Music Groupi peakorter asub Hilversumis Hollandis ning ettevõtte operatiivstaap on Santa Monicas California osariigis (USA). Lisaks on muusikaettevõte ülemaailmselt laienenud rohkem kui 60 territooriumile kümnetes riikides, kus tegutsevad UMG kontorid.Universal Music Group. (2023a). Organization.

Universal Music Groupi rivaalideks peetakse selliseid muusikaettevõtteid nagu Sony Music Entertainment ja Warner Music Group, kuid UMG on nende kolme suure ettevõtte seas müügikäibe ja majandusedu poolest siiski selge liider. Universal Music Group hoiab enda kontrolli all ligikaudu 40% kogu globaalsest muusikaärist.Universal Music Group Out into the Wild: The Story Behind its IPO. Bocconi Students Investment Club, 3. oktoober 2021

 Osalus ja aktsiad 
2023. aasta seisuga kuulub kõige rohkem aktsiaid (19,92%) Hiina firmale Tencent Music Entertainment Group (Concerto Partners LLC), kes omandas 2020. aasta märtsis 10% Pariisis baseeruva prantsuse massimeedia valdusettevõtte Viviendi SE aktsiatest, kes nüüd omab vaid 9,98% UMG aktsiatest. 18,01% kuulub prantsuse miljardärist ärimehele Vincent Bolloréle ja 10,23% ameerika miljardärile W. A. Ackmanile (Bill Ackman). Universal Music Groupi hinnanguline väärtus on seejuures 47,30 miljardit dollarit.Universal Music Group Investor Relations. (2023). Share information.MBN Staff. (2020). Tencent’s Universal Music Group acquisition is now official. Music Biz Nation.U.S. Securities and Exchange Commission, EX-99.1 2 d949593dex991.htm EX-99.1Largest Companies by Market Cap. (2023, 23. oktoober). Market capitalization of Universal Music Group (UMG.AS).

 Ettevõtte juhatus ja töötajad 

 Lucian Grainge – UMG esimees ja tegevjuht
 Philippe Flageul – UMG tegev asepresident ja pearaamatupidaja
 Jody Gerson – UMG eesistuja ja Universal Music Publishing Groupi ülemaailmse kirjastusosakonna tegevjuht
 Jeffrey Harleston – UMG peajurist ning äri- ja õigusküsimuste asepresident Santa Monicas (California UMG)
 Eric Hutcherson – UMG tegevasepresident ja personalijuht
 Boyd Muir – UMG tegev asepresident, finantsdirektor ja toimingute president
 Michael Nash – UMG tegev asepresident ja digijuht
 Will Tanous – UMG tegev asepresident, haldusjuht ja tegevjuhatuse liige
 Vincent Vallejo – Hilversiumis, Hollandis baseeruv UMG ettevõtte tegevjuhi asetäitjaUniversal Music Group. (2023c). Leadership.

Lisaks juhtkonnale on Universal Music Groups pea 10 000 töötajat.Forbes. (2023, juuni). Universal Music Group. Forbes Profiles.

 Ajalugu 
Ettevõte sai alguse 1934. aastal, kuuludes algselt Briti plaadifirma Decca Recordsi Ameerika haruettevõttesse, mille asutasid Edwars Lewis, Jack Kapp ja Milton Rackmil.Lambert, A. (1992, 5. aprill). Milton R. Rackmil, 86, Is Dead: Led Decca Records and Universal. The New York Times. Sild, P. (2014). Kodus muusika salvestamine subkultuurse praktikana [Bakalauruse töö, Tartu Ülikool]. DSpace.University of California. (2008–2023). Decca Introduction. Discography of American Historical Recordings.

Pigem peetakse aga Universal Music Groupi ajaloo alguseks aastat 1962, mil Ameerika Ühendriikides baseeruv MCA Inc. (tänapäeval Universal Pictures, mis varem tegeles nii filminduse kui ka muusikaga) ühines Decca Recordsi Ameerika haruga.Music Business Worldwide. Universal Music Group.

Universal Music Groupi nime sai ettevõte 1996. aastal, kui ühtne suur ettevõte MCA Inc. lahutati filminduse- ja muusikaosakonnaks, millest said vastavalt Universal Pictures ja Universal Music Group, kuid mida endiselt kutsuti koondnimega Universal Studios.Zippia. (2023). Companies. History. Universal Music Group History.

Oluliseks punktiks Universal Music Groupi ajaloos on Ameerika ja Hollandi ettevõtjate lõimumine läbi PolyGrami. PolyGram N.V oli 1972. aastal Hollandis loodud rahvusvaheline plaadifirma, millel tekkis otsene seos Universal Music Groupiga aastal 1998, kui PolyGrami endine omanik Philips müüs plaadifirma 10,6 miljardi dollari eest kogumahus piiritusavabrikule Seagram, mis oli tol ajal filmindus- ja muusikaettevõtte Universal Studios omanik. Seagram ühendas Universal Studiose muusikaosakonna ja PolyGrami, selle tulemuseks oli maailma suurim muusikaettevõte.Discogs. (2023). PolyGram.

Kui Seagramil tekkisid finantsprobleemid, siis ostis 2000. aastal ettevõtte 34 miljardi dollari eest ära Viviendi, kes 2004. aastal müüs suurema osa oma aktsiatest edasi segakontsernile General Electric. Sellel ajal määrati Universal Studiose muusika- ja filmiharudele ka eraldi juhatused ning Universal Pictures ja Universal Music Group hakkasid töötama iseseisvamate üksustena. General Electric liitis omakorda äsja omandatud UMG aktsiad NBC-ga (The National Broadcasting Company) ja tekkis NBCUniversal.

2008. aastal seoses Spotify loomise ja sellest tingitult muusikaettevõtete tulude vähenemisega otsustas Universal Music Group koos Sony, Warner Musici, EMI ja muude suurte muusikaettevõtetega kõik oma muusikakataloogid Spotifyle kättesaadavaks teha ning nii sai UMG-st ka üks suurim Spotify aktsiate omanik. See pani alguse uuele ajastule muusika kuulamises.Prokopets, M. How Spotify Built a $20 Billion Business by Changing How People Listen to Music. Product Habits Blog. 

 UMG alla kuuluvad ettevõtted ja plaadifirmad 
Universal Music Groupi alla kuulub mitmeid maailmas enim tuntud plaadifirmasid, nagu näiteks EMI Records, Republic Records, Virgin Music Group, Capitol Music Group, Decca Records, Def Jam Recordings, Deutsche Grammophon, Interscope Records, Island Records, Polydor, Casablanca Records ja paljud teised. Lisaks plaadifirmadele kuulub Universal Music Groupi alla ka kaubandusettevõtteid, millest üks suurim on rahvusvaheline kaubandus- ja müügifirma Bavardo. Universal Music Groupi alla kuulub ka legendaarne muusikastuudio Abbey Road Studios, kus on ansambel The Beatles muusikat salvestanud. Seal on tänini filmimuusikat salvestatud, näiteks sellistele suurfilmidele nagu "Sõrmuste Isand", Harry Potteri sari ja "Bohemian Rhapsody".Cengage. Universal Music Group. Encyclopedia.com.Universal Music Group. (2023b). OUR LABELS & BRANDS.

 Artistid 
Universal Music Groupi plaadifirmades on tegutsenud või tegutsevad näiteks järgmised artistid ja ansamblid: Taylor Swift, Sting, Alicia Keys, The Weeknd, Ariana Grande, Elton John, U2, Adele, Coldplay, Billie Eilish, Drake, Kendrick Lamar, Harry Styles, Justin Bieber, Pearl Jam, Bee Gees, Chris Brown, Guns N' Roses, Kenny G, Jimi Hendrix, Metallica, Avril Lavigne, The Beach Boys, blink-182, Bryan Adams ning paljud teised tuntud staarid ja bändid üle maailma.Universal Music Publishing Group. (2023). Artists & Writers.

Universal Music Group keskendub edukate ja andekate artistide leidmisele ning selline suhtumine on ettevõttele ka suurt edu toonud. Näiteks koosnes 2020. aasta suurima müügieduga artistide nimekiri 90% Universal Music Groupi artistidest.
pisi|Universal Music Groupi logo

 Viited 

Kategooria:Muusikatööstus
Kategooria:Hollandi ettevõtted